recursal/SuperWikiNEXT-32B huggingface dataset:
**பூ. செந்தூர் பாண்டியன்** (P. Chendur Pandian) (பி ஏப்ரல் 3 1951 இ சூலை 11 2015)  இவர் ஒரு தமிழக அரசியல்வாதி, மற்றும். அமைச்சரும் ஆவார். இவர் 2011 இல் கடையநல்லூர் சட்டமன்றத் தொகுதியிலிருந்து அதிமுக கட்சியின் சார்பாக தேர்ந்தெடுக்கப்பட்டார்.

அரசியல்
-------

இவர் அனைத்திந்திய அண்ணா திராவிட முன்னேற்றக் கழகம் கட்சியை சார்ந்தவர். இரண்டு முறை செங்கோட்டை நகரசபை துணைத் தலைவராகவும், கூட்டுறவு விவசாய சங்கம், கூட்டுறவு பால்பண்ணை சங்க தலைவராகவும் பதவி வகித்துள்ளார் 
2013 மார்ச் 1-ம் தேதி இவர் தமிழ்நாடு சுற்றுலாத் துறை அமைச்சராக பதவியேற்றார்.

மேற்கோள்கள்
-----------

1. ↑
2. ↑  "தமிழ்நாடு சட்டப்பேரவை உறுப்பினர்கள் 2011" (PDF). தமிழக அரசு விவர தொகுப்பு அகராதி. 2013-04-02 அன்று மூலம் (PDF) பரணிடப்பட்டது. 2011-12-10 அன்று பார்க்கப்பட்டது.
3. ↑  "Hon. Minister for Hindu Religious and Charitable Endowments". National Informatics Centre. 14 சனவரி 2015 அன்று பார்க்கப்பட்டது.
4. ↑  "Council of Ministers". National Informatics Centre. 14 சனவரி 2015 அன்று பார்க்கப்பட்டது.
5. ↑  சுற்றுலாத் துறை அமைச்சராக பதவியேற்பு
**அசுக்கொட் தொப்பி** என்பது கடினமான, ஆண்கள் அணியும் தொப்பி. தட்டைத் தொப்பியைப் போன்றது எனினும் இதன் கடினத்தன்மையாலும், வளைவான வடிவத்தாலும் அதிலிருந்து வேறுபடுகின்றது. இவ்வகைத் தொப்பி பொதுவாக உரோம அட்டைகளால் அல்லது கம்பளியால் செய்யப்படுகிறது. மாரி காலத்தில் இறுதிப் பகுதியில் இத்தொப்பியை அணிவது வழக்கம். வெதுவெதுப்பான காலநிலை உள்ளபோது அணிவதற்காகப் புல்லால் செய்யப்பட்ட அசுக்கொட் தொப்பிகளும் உள்ளன.

ஒற்றை நிறத்தைக் கொண்ட இவ்வகைத் தொப்பிகளை அணிபவர்கள், தமது உடையின் நிறத்தோடு ஒத்துப்போகத் தக்கதான நிறத்தைத் தெரிவு செய்து அணிவர். தட்டைத் தொப்பிகளில் இருப்பதுபோல் இவ்வகைத் தொப்பிகளில் பட்டுத் துணியாலான உட்புறவுறை கிடையாது. ஆனாலும் இதன் மூடிய வடிவமைப்பினாலும், உரோம அட்டைகளால் செய்யப்பட்டிருப்பதாலும் இதனை அணியும்போது கதகதப்பான சுகம் கிடைக்கிறது. 1900 ஆவது ஆண்டை அண்டிய காலப் பகுதியில் இருந்து இத் தொப்பி புழக்கத்தில் உள்ளது.

இதைப் பெரும்பாலும் ஆண்களே அணிவர் எனினும், சில பெண்களும் இதை அணிவதுண்டு. இத் தொப்பி, தோல் முதலிய வேறு பொருட்களாலும் செய்யப்படுவது உண்டு.

மேற்கோள்கள்
-----------

1. ↑  Lambeth, Cheralyn (25 November 2016) (in en). *Creating the Character Costume: Tools, Tips, and Talks with Top Costumers and Cosplayers*. Taylor & Francis. பன்னாட்டுத் தரப்புத்தக எண்:978-1-317-59796-4.
2. ↑  Woolnough, Richard (June 2013) (in en). *The A to Z Book of Menswear*. The A to Z Book of Menswear. பன்னாட்டுத் தரப்புத்தக எண்:978-1-897403-25-9.
**ஜில்லா** இங்கு வழிமாற்றப்படுகிறது. இந்திய நிருவாக அலகு பற்றி அறிய மாவட்டம் (இந்தியா) கட்டுரையைப் பார்க்க.

***ஜில்லா*** (*Jilla*) 2014ல் திரைக்கு வந்த ஒரு தமிழ்த் திரைப்படமாகும். மோகன்லால், விஜய், காஜல் அகர்வால், பூர்ணிமா பாக்யராஜ் ஆகியோர் நடித்து வெளிவந்த இப்படத்திற்கு, டி. இமான் இசையமைத்துள்ளார். மேலும் இப்படத்தை எழுதி இயக்கியவர் இரா.தி நேசன் ஆவார். இப்படம் 2014 சனவரி 10 ஆம் திகதி தைப்பொங்கல் வெளியீடாக வெளிவந்தது.

நடிப்பு
-------

* மோகன்லால் - சிவன்
* விஜய் - சக்தி (சிவனின் வளர்ப்பு மகன்)
* காஜல் அகர்வால் - சாந்தி (சக்தியின் மனைவி)
* மஹத் ராகவேந்திரா - விக்னேஷ் (சிவனின் மகன்)
* நிவேதா தாமஸ் - மகாலட்சுமி (சிவனின் மகள்)
* சூரி - கோபால் (சக்தியின் நண்பன்)
* சம்பத் ராஜ் - ஆதி கேசவன் (சிவனின் மற்றொரு வளர்ப்பு மகன் , அமைச்சர்)
* பிரதீப் ரவட் - உயர் காவல்துறை அதிகாரி
* பூர்ணிமா பாக்யராஜ் - சிவனின் மனைவி
* தம்பி ராமையா
* வித்யுலேகா ராமன்
* ஜீவா (சிறப்புத் தோற்றம்)
* ஸ்கார்லெட் வில்சன் (சிறப்புத் தோற்றம்)

கதைச்சுருக்கம்
--------------

மோகன்லால் (சிவா) மதுரையின் பெரிய தாதா (குற்றச்செயல் புரிபவர்களின் தலைவர்) விஜய்யின் (சக்தி) அப்பா அவரிடம் வேலை செய்கிறார். மோகன்லாலின் மனைவியை பிரசவத்திற்காக மருத்துவமனைக்கு அழைத்து செல்லும் போது மோகன்லால் குடும்பத்தை கொல்ல அவரின் எதிரிகள் முயலும் போது விஜய்யின் அப்பா காவல்துறை அதிகாரி ஒருவரால் கொல்லப்படுகிறார். மோகன்லால் விஜய்யை தன் குழந்தையாக வளர்க்கிறார். அதை பார்த்ததிலிருந்து விஜய்க்கு காவல்துறை என்றாலே வெறுப்பு. அவர் சாலையில் பார்த்த பெண்ணின் (காஜல் அகர்வால்) மீது காதல் கொள்கிறார். காஜல் அகர்வால் ஒரு காவல்துறை அதிகாரி. மோகன்லாலை காவல்துறை அதிகாரி ஒருவர் அசிங்கப்படுத்தி விடுவதால் அவர் விஜயை காவல்துறை அதிகாரி ஆக்குகிறார். விஜய் மோகன்லாலின் குற்றச்செயல்களுக்கு உதவுகிறார். ஓர் குற்றச்செயலின் போது குழந்தைகள் நிறைய பேர் இறந்ததை தொடர்ந்து விஜய் குற்றச்செயல்களுக்கு எதிராக திரும்புகிறார். மோகன்லாலை குற்றச்செயல்கள் புரியக்கூடாது என்கிறார். அதனால் இருவருக்கும் மோதல் வருகிறது. மோகன்லாலின் கடைகளை தீவைத்து அழித்து அதை விஜய்யின் மீது ஓர் கும்பல் பழி போடுகிறது. அவர்களால் மோகன்லாலின் சொந்த மகன் கொல்லப்படுகிறார். அதை விஜய்யின் மீது சுமத்துகிறார்கள். அதை மோகன்லால் நம்பினாரா, விஜய் மோகன்லாலுடன் இணைந்தாரா? எப்படி உண்மையான குற்றவாளிகளை கண்டுபிடித்து விஜய் அழிக்கிறார் என்பதை இயக்குநர் விறுவிறுப்பாக சொல்லியுள்ளார். பின்னர் அவர் அந்த நேரத்தில்

மேற்கோள்கள்
-----------

1. ↑  "Mohanlal-Vijay team up for Tamil film 'Jilla' to be directed by Nesan". IBN Live. 15 March 2013 அன்று மூலம் பரணிடப்பட்டது. 24 March 2013 அன்று பார்க்கப்பட்டது.
2. ↑  "It's challenging to work with Mohanlal,Vijay, in 'Jilla', says Nesan". IBN Live. 19 June 2013 அன்று மூலம் பரணிடப்பட்டது. 24 March 2013 அன்று பார்க்கப்பட்டது.
3. ↑  "Vijay-Kajal Aggarwal join Jilla photoshoot". OneIndia. 2013-05-08 அன்று மூலம் பரணிடப்பட்டது. 2013-05-10 அன்று பார்க்கப்பட்டது.

Commons logoCommons logo
இந்த தலைப்பைச் சார்ந்த மேற்கோள்கள் சில விக்கிமேற்கோள் திட்டத்தில் உள்ளன :***ஜில்லா (திரைப்படம்)***
**மும்மெத்திலீன் கார்பனேட்டு** *(Trimethylene carbonate)* என்பது C4H6O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 1,3-புரோப்பைலீன் கார்பனேட்டு என்ற பெயராலும் இச்சேர்மம் அழைக்கப்படுகிறது. இது ஒரு 6 உறுப்பினர் வளைய கார்பனேட்டு எசுத்தர் வகைச் சேர்மமாகும். நிறமற்ற திண்மமான இச்சேர்மம் சூடுபடுத்தும் போது பல்மும்மெத்தில் கார்பனேட்டாக மாற்றமடைகிறது. இத்தகைய பலபடிகள் உயிரிமருத்துவ பயன்பாடுகளைக் கொண்டுள்ளன. புரோப்பைலீன் கார்பனேட்டு இதனுடைய மாற்றிய வழிபொருளாகும். நிறமற்ற நீர்மமான இச்சேர்மம் தன்னிச்சையாக பலபடியாவதில்லை.

தயாரிப்பு
---------

1,3-புரோப்பேண்டையால் மற்றும் எத்தில் குளோரோபார்மேட்டு (பாசுகீன் பதிலி) வினைபுரிந்து அல்லது ஆக்சிடேன் மற்றும் கார்பன் டை ஆக்சைடு உடன் பொருத்தமான ஒரு வினையூக்கி வினைபுரிவதால் மும்மெத்திலீன் கார்பனேட்டு தயாரிக்கப்படுகிறது:

HOC3H6OH + ClCO2C2H5 → C3H6O2CO + C2H5OH + HCl
C3H6O + CO2 → C3H6O2CO
இந்த வளைய கார்பனேட்டு வளைய திறப்பு பலபடியாக்க வினையில் ஈடுபட்டு பல்(மும்மெத்திலீன் கார்பனேட்டு) உருவாகிறது, இந்தப் பலபடி வர்த்தக முக்கியத்துவம் உள்ள சேர்மமாகவும், உயிரிமருத்துவப் பயன்கள் கொண்டதாகவும் எளிதில் உயிரினச் சிதைவு அடையக்கூடியதாகவும் உள்ளது

மேற்கோள்கள்
-----------

1. ↑  Pyo, Sang-Hyun; Persson, Per; Mollaahmad, M. Amin; Sörensen, Kent; Lundmark, Stefan; Hatti-Kaul, Rajni (2012). "Cyclic carbonates as monomers for phosgene- and isocyanate-free polyurethanes and polycarbonates". *Pure Appl. Chem.* **84** (3): 637. doi:10.1351/PAC-CON-11-06-14.
2. ↑  Engelberg, Israel; Kohn, Joachim (1991). "Physicomechanical properties of degradable polymers used in medical applications: a comparative study". *Biomaterials* **12** (3): 292–304. doi:10.1016/0142-9612(91)90037-B. .

.
**குன்னத்தூர் அங்காளம்மன் கோயில்** தமிழ்நாட்டில் திருப்பூர் மாவட்டம், குன்னத்தூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் அங்காள அம்மன் சன்னதியும், விநாயகர், இரட்டை நாகர், ஐந்து தலை நாகர், பலிபீடம் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பிரதி அமாவாசை, பிரதி பௌர்ணமி, தை, மாசி, சித்திரை, ஐப்பசி,கார்த்திகை மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அன்பின் சடங்கு:தற்பாலின திருமணம் - இந்தியாவிலும் மேற்கு நாடுகளிலும்** என்பது இந்திய எழுத்தாளரும், ஆராய்ச்சியாளரும், சமூக ஆர்வலருமான ரூத் வனிதா 2005 ம் ஆண்டு எழுதிய ஒரு பகுப்பாய்வு ஆராய்ச்சி புத்தகமாகும்.

சுருக்கம்
---------

தில்லி பல்கலைக்கழகத்தின் மிராண்டா ஹவுஸில் ஆங்கில இலக்கியத்தின் இளம் வாசகராக தனது வாழ்க்கையைத் தொடங்கிய எழுத்தாளர், பல ஆண்டுகளாக ஆர்வலர் அனுபவம் கொண்டவர். கடந்த இருபது ஆண்டுகளில் இந்தியாவில் நடந்த தற்பாலின திருமணங்கள் மற்றும் தற்பாலின தம்பதிகளின் தற்கொலைகளை ஆய்வு செய்து இந்த புத்தகத்தை எழுதியுள்ள, ரூத் வனிதா இந்த நிகழ்வுகளை பலவிதமான தற்பாலின இணைப்புகளின் பின்னணியில் ஆராய்ந்து எழுதியுள்ளார்.

காமசூத்திரம், இந்து புராணங்கள் மற்றும் பாபர்நாமாவிலிருந்து விக்ரம் சேத்தின் வசனங்கள் மற்றும் பூபென் காகர் மற்றும் அம்ரிதா ஷேர்-கில் ஆகியோரின் கடிதங்கள் என பாரம்பரிய இந்திய இலக்கியத்தை மையமாகக் கொண்டு, நவீன காலத்திற்கு முந்தைய காலம் வரை யிலான 2,000 ஆண்டுகளுக்கு முந்தைய தேர்வுகளும்  இந்தப் புத்தகத்தில் அடங்கும். பதினான்காம் நூற்றாண்டு கதைகளில் இருந்து அதிசயமாக ஒன்றாக ஒரு குழந்தையைப் பெற்றெடுக்கும் இணை மனைவிகள், பத்தொன்பதாம் நூற்றாண்டின் பெண்களுக்கிடையிலான சடங்குகள், ஓரினச்சேர்க்கையாளர்களுக்கு இடையிலான திருமணங்கள் வரை. மற்றும் லெஸ்பியன்கள் இணையத்தில் ஏற்பாடு செய்யப்பட்டுள்ளனர். ஒரே பாலினத் தொழிற்சங்கங்கள் உட்பொதிக்கப்பட்டிருக்கும் மாறிவரும் சட்ட, இலக்கிய, மத மற்றும் சமூக இந்திய மற்றும் மேற்கு நாடுகளின் மரபுகளை ஆராய்ந்து, ஓரினச்சேர்க்கை திருமண விவாதத்திற்கு ஒரு புதிய முன்னோக்கைக் கொண்டுவருகிறார்,

வரவேற்பு
--------

*இந்தியா டுடே* இதழில் சோனியா தத்தா சவுத்ரி இந்த புத்தகத்தைப் பாராட்டி, இது "குறையற்ற அறிவார்ந்த வாதங்கள்" மற்றும் "வற்புறுத்தக்கூடிய காரணி" என்று கூறியுள்ளார். மேலும் , புத்தகத்தின் கல்வி மதிப்பைப் பாராட்டி, சௌத்ரி பின்வருமாறு எழுதினார், "பரந்த மற்றும் திரண்ட ஆதாரங்களைக்  ஆய்வறிக்கை கொண்ட இந்த புத்தகம் ந.ந.ஈ.தி ஆர்வலர்கள் மற்றும்  பாலின மாணவர்களுக்கான ஒரு சிறந்த கையேடாகும்.  இவர்களை தவிர்த்த பிறருக்கோ,  ஆலன் ஹோலிங்ஹர்ஸ்டின் பாடல் உரைநடை அல்லது ஜீனெட் வின்டர்சனின் தீவிர நாடகத்தைப் படிப்பது போன்றது. மேலும்  ஒரே பாலினக் காதலின் யதார்த்தத்தை அறிந்துகொள்வதற்கான எல்லையற்ற சுவாரஸ்யமான வழி அதன் விளைவாக திருமணத்திற்கான காரணிகளாகும்" 

ஸ்டான்போர்ட் பல்கலைக்கழகத்தின் பேராசிரியரும் *லெஸ்பியனிசத்தின் இலக்கியம்* ஆசிரியருமான டெர்ரி கேஸில் ஒரு நேர்மறையான மதிப்பாய்வை அளித்தார், புத்தகத்தை "பல நூற்றாண்டுகளாக ஒரே பாலின ஈர்ப்பு மீதான இந்திய அணுகுமுறைகள் எவ்வளவு நுட்பமாகவும் கற்பனையாகவும் உருவாகியுள்ளன என்பதைக் காட்டுகிறது- ஆழ்ந்த வரலாற்றுப் புரிதல், பாவம் செய்ய முடியாத புலமை, மற்றும் ஒரு அரிய மற்றும் மகிழ்ச்சிகரமான துல்லியமான உணர்வு ஆகியவற்றால் வகைப்படுத்தப்படும் அற்புதமான உலகளாவிய முன்னோக்கை இந்த பகுப்பாய்வு புத்தகம் வழங்குகிறது"  என்று புகழ்ந்துள்ளார்.

மேற்கோள்கள்
-----------

1. ↑  Reviews:
2. ↑  "புத்தக மதிப்புரை: ரூத் வனிதா எழுதிய "காதல் சடங்கு: இந்தியாவிலும் மேற்கிலும் தற்பாலின திருமணம்"".
3. ↑  "புத்தக விமர்சனம்: ரூத் வனிதா எழுதிய "காதல் சடங்கு: இந்தியாவிலும் மேற்கிலும் தற்பாலின திருமணம்"".
4. ↑  (Choudhury 2005)
5. ↑  "Love's Rite". Penguin Books India. 2015-12-17 அன்று பார்க்கப்பட்டது.
[*தொடர்பிழந்த இணைப்பு*]"Love's Rite"
[*தொடர்பிழந்த இணைப்பு*]. Penguin Books India.
**அசீசு பாக் வில்லா** ( *Aziz Bagh Villa*) என்பது எழுத்தாளரும் முன்னாள் இந்திய ஆட்சிப்பணி அலுவலருமான ஆசனுதீன் அகமது அவர்களுக்குச் சொந்தமான வரலாற்றுச் சிறப்புமிக்க குடியிருப்பு ஆகும். இந்தியாவின் ஐதராபாத்து நகரில் இது உள்ளது. 1899 ஆம் ஆண்டில் பாரசீக மற்றும் உருது மொழிக் கவிஞரான அசீசு யாங் பகதூர் இந்திய –செருமன் பாணியில் அசீசு பாக் வில்லாவைக் கட்டினார். 1997 ஆம் ஆண்டில் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை நிறுவனம் இக்குடியிருப்புக்கு கலாச்சார பாரம்பரிய விருது வழங்கி சிறப்பித்துள்ளது.

அசீசு பாக்கின் பிரதான கட்டிடம் தற்போது ஐந்தாம் தலைமுறை பேரன்களான சம்சூதின் அகமது மற்றும் சாகீர் உதின் அகமது ஆகியோருக்கு சொந்தமாக உள்ளது.

சிறப்பு மிக்க இந்த பாரம்பரிய கட்டிடம் ஐதராபாத்து நகருக்கு பெருமை சேர்க்கிறது. சாகீர் உதின் அகமது தற்போது அமெரிக்காவில் வசிக்கிறார். அடிக்கடி அசீசு பாக்கு வீட்டிற்கு வந்து திரும்புவார். அமேசான் வெளியிட்ட "அசீசு பாக், கலாச்சார பாரம்பரியம்" என்ற ஒரு புத்தகத்தையும் எழுதியுள்ளார்.

ஐதராபாத்து நகரத்தின் பழைய நகரத்தில் உள்ள நூர்கான் சந்தை பகுதியில் அசீசு பாக் ஒரு முக்கிய அடையாளமாகும்.

மேற்கோள்கள்
-----------

1. ↑  M. Roushan Ali (3 Feb 2013). "The grand old man of Aziz Bagh". *தி டெக்கன் குரோனிக்கள்*. .
2. ↑  Sarah Khan (22 January 2015). "Returning to Hyderabad, Once a Land of Princes and Palaces". *The New York Times*. .
3. ↑  Awards (Heritage Awards Programme) 1997 பரணிடப்பட்டது 22 அக்டோபர் 2010 at the வந்தவழி இயந்திரம் INTACH website

புற இணைப்புகள்
--------------

* Aziz Bagh website
**மும்மெத்தில் ஆர்த்தோபார்மேட்டு** *( Trimethyl orthoformate )* என்பது ஒரு எளிய ஆர்த்தோயெசுத்தர் ஆகும். கரிமத் தொகுப்பு வினைகளில் இது முகவராக பயன்படுத்தப்படுகிறது. இவ்வகைக் கரிமத் தொகுப்பு வினையில் இச்சேர்மம் ஆல்டிகைடுகளுக்குரிய பாதுகாப்பு குழுவை அறிமுகம் செய்கிறது. ஆல்டிகைடும் மும்மெத்தில் ஆர்த்தோபார்மேட்டும் வினைபுரிவதால் அசிட்டால் விளைகிறது. பொதுவான வினைகளில் இந்த அசிட்டால்களை தொடர்ந்து அசிட்டால்களாகவே பாதுகாக்காமல் ஐதரோகுளோரிக் அமிலத்தைப் பயன்படுத்தி மீண்டும் ஆல்டிகைடுகளாக மாற்றிக்கொள்ள இயலும்.

ஐதரசன் சயனைடு மற்றும் மெத்தனால் வினைபுரிவதன் மூலம் மும்மெத்தில் ஆர்த்தோபார்மேட்டு தயாரிக்கும் தொகுப்பு முறை தொழிற் சாலைகளில் பின்பற்றப்படுகிறது.

மீத்தாக்சிமெத்திலீன் தொகுதிகளை உருவாக்கும் பயனுள்ள அடிப்படைப் பொருளாகவும் பல்லினவகை வளையங்களை உருவாக்கவும் மும்மெத்தில் ஆர்த்தோபார்மேட் பயனுள்ளதாக உள்ளது. மின்னணு அடிமூலக்கூறுடன் ஒரு பார்மைல் தொகுதியை அறிமுகப்படுத்தவும் இச்சேர்மம் உபயோகமாகிறது. உதாரணமாகப் பல தொடர்வினைகளில் பங்கேற்கும் R-NH-CHO என்ற ஆல்டிகைடு உருவாக RNH2 வை அறிமுகப்படுத்துகிறது. பூசணக்கொல்லிகள் அசோசைசிடிரோபின் மற்றும் பைகோசிடிரோபின், சிலவகை புளோஆக்சின் வகை பாக்டீரியா எதிர்ப்பு மருந்துகள், பலவகை மருந்துவகை இடைநிலைப் பொருட்கள் தயாரிக்கவும் மும்மெத்தில் ஆர்த்தோபார்மேட் உதவுகிறது.

மேற்கோள்கள்
-----------

1. ↑  Trimethyl orthoformate at Sigma-Aldrich
2. 1 2  Ashford's Dictionary of Industrial Chemicals, Third edition, 2011, ISBN 978-0-9522674-3-0, page 9388

இவற்றையும் காண்க
----------------

```
பின்னெர் வினை
```
**டெரிக் மால்கம்** (*Derek Malcolm*, பிறப்பு: மே 12, 1932) பிரித்தானியாவைச் சார்ந்த திரைப்பட விமரிசகர் ஆவார். இவர் ஈட்டன் கல்லூரி, ஆக்சுபோர்டு பல்கலைக்கழகம் ஆகியவற்றில் கல்வி கற்றவர். பல ஆண்டுகளாக தி கார்டியன் பத்திரிகையில் திரைப்பட விமரிசகராகப் பணியாற்றினார். 1977 ஆம் ஆண்டின் 27- வது பெர்லின் திரைப்பட விழாவில் நடுவர்களில் ஒருவராக இருந்தார். 1980களில் பிபிசி2 தொலைக்காட்சியின் *தி பிலிம் கிளப்* (The Film Club) எனும் நிகழ்ச்சியை நடத்தினார். 2000 ஆம் ஆண்டு தி கார்டியன் பத்திரிகையிலிருந்து விலகிய பின்னர் தனது கடைசி கட்டுரைகளை *தி செஞ்சுரி ஆஃப் பிலிம்ஸ்* (The Century of Films) எனும் பெயரில் வெளியிட்டார். அதில் உலகளவில் தன்னைக் கவர்ந்த திரைப்படங்களைப் பற்றியும் திரைப்பட இயக்குனர்களைப் பற்றியும் எழுதியிருந்தார். பின்னர் *லண்டன் ஈவினிங் ஸ்டாண்டார்ட்* எனும் பத்திரிகையில் தலைமை சினிமா விமரிசகராகப் பணியாற்றினார். 2008 ஆம் ஆண்டின் 30 வது மாஸ்கோ திரைப்பட விழாவில் நடுவராக இருந்தார். இவர் *பிரிட்டீஷ் பெடரேஷன் ஆஃப் பிலிம் சொசைட்டி* (British Federation of Film Societies) மற்றும் *சர்வதேச சினிமா விமர்சகர்கள் குழுமத்தின்* (International Film Critics) தலைவராகவும் உள்ளார். 2003 ஆம் ஆண்டு தனது சுயசரிதையை வெளியிட்டார்.

வெளி இணைப்புகள்
---------------

* இணையத்தளம் பரணிடப்பட்டது 2014-05-17 at the வந்தவழி இயந்திரம்
* டெரிக் மால்கமின் சிறந்த 100 திரைப்படங்களின் பட்டியல் பரணிடப்பட்டது 2014-09-23 at the வந்தவழி இயந்திரம்

மேற்கோள்கள்
-----------

1. ↑  "Berlinale 1977: Juries". *berlinale.de*. 2005-05-08 அன்று மூலம் பரணிடப்பட்டது. 2010-07-19 அன்று பார்க்கப்பட்டது.
2. ↑  Stephen Brook, *London Evening Standard appoints Andrew O'Hagan as film critic*, *The Guardian*, 7 மே 2009
3. ↑  "30th Moscow International Film Festival (2008)". *MIFF*. 2013-04-21 அன்று மூலம் பரணிடப்பட்டது. 2013-06-01 அன்று பார்க்கப்பட்டது.
**உளவு திரைப்படம்** (Spy film) என்பது ஒரு திரைப்பட வகையாகும். சில சமயங்களில் வேவு பார்த்தல் என்றும் அழைக்கப்படுகிறது. இந்த வகை படங்கள் யதார்த்தமான வழியில் ஜான் லே காரே எழுதிய புதினங்களின் தழுவலாகவோ அல்லது கனவுருப்பனை கதாபாத்திரமான ஜேம்ஸ் பாண்ட் என்பவரை அடிப்படையாக கொண்டு உருவாக்கப்படுகின்றது. உளவுப்புனைவுகதை வகையின் பல புதினங்கள் ஜான் புச்சன், லெ காரே, இயன் ஃப்ளெமிங் மற்றும் லென் டீடன் ஆகியோரின் படைப்புகளின் இருந்து திரைப்படங்களுக்கு தழுவின.

இந்த வகை திரைப்படங்கள் பிரித்தானியத் திரைப்படத்துறையில் குறிப்பிடத்தக்க தாக்கத்தை ஏற்படுத்தியது. அத்துடன் முன்னணி பிரித்தானிய இயக்குநர்களான ஆல்பிரட் ஹிட்ச்காக் மற்றும் கரோல் ரீட் ஆகியோர் குறிப்பிடத்தக்க பங்களிப்புகளை வழங்கினர்கள். பெருபாலான உளவுத் திரைப்படங்கள் அரசாங்கத்தை சார்ந்து உளவு நடவடிக்கைகள் மற்றும் அவர்களின் எதிரிகளால் கண்டுபிடிப்பது போன்றே காட்டப்படுகின்றது. இது 1940 களின் நாசிசம் உளவு முதல் 1960 களின் ஜேம்ஸ் பாண்ட் திரைப்படங்கள் வரை உளவு படம் எப்போதும் உலகம் முழுவதும் பார்வையாளர்களிடையே பிரபலமாக உள்ளது.

இந்த வகை திரைப்படங்களில் நவீன தொழில்நுட்ப கருவிகள், கவர்ச்சியான இடங்கள், சிறந்த சண்டை வீரர், எதையும் புத்திக்கூர்மையுடன் கையாளும் கதாநாயகன் என அதிரடி மற்றும் அறிவியல் புனைகதை வகைகளை கொண்டு பார்வையாளர்களை கவரும் விதமாக உருவாக்கப்படுகின்றது. 1945 ஆம் ஆண்டு போர் உளவு திரைப்படமாக பர்மா ராணி என்ற படம் வெளியானது. அதை தொடர்ந்து 1965 ஆம் ஆண்டில் கே. சங்கர் இயக்கத்தில் எம். ஜி. ஆர், ஜெயலலிதா, எல். விஜயலட்சுமி நடிப்பில் குடியிருந்த கோயில் என்ற திரைப்படமும் வெளியானது.

மேற்கோள்கள்
-----------

1. ↑  "The Spying Game: British Cinema and the Secret State", 2009 Cambridge Film Festival, pp. 54–57 of the festival brochure.
2. ↑  "Spy movies - The guys who came in from the cold". *The Independent*. October 2, 2009.
3. ↑  "குடியிருந்த கோயில்". *கல்கி*. 31 March 1968. p. 25. 18 September 2021 அன்று மூலதளத்திலிருந்து பரணிடப்பட்டது எடுக்கப்பட்டது. 18 September 2021 அன்று பார்க்கப்பட்டது.

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**ஜியோவன்னி தினெத்தி** *(Giovanna Tinetti)* (பிறப்பு: 1 ஏப்பிரல் 1972) ஓர் இலண்டனில் வாழும் இத்தாலிய இயற்பியலாளர் ஆவார். இவர் இலண்டன் பல்கலைக்கழக்க் கல்லூரியில் இயற்பியல், வானியல் துறைப் பேராசிரியராக உள்ளார். இவர் பால்வெளிக் கோள்கள், புறக்கோள்கள், வளிமண்டல அறிவியல் புலங்களில் ஆய்வு மேற்கொள்கிறார்.

இளமையும் கல்வியும்
------------------

இவர் 1972 இல் இத்தாலியில் உள்ள தூரின் நகரத்தில் பிறந்தார். இவர் தூரின் பல்கலைக்கழகத்தில் 1997 இல் வானியற்பியலில் முதுகலைப் பட்டமும் 1998 இல் பாய்ம இயங்கியலிலும் ஆற்றலியலிலும் மூதறிவியல் பட்டமும் பெற்றார். இவர்2003 இல் கோட்பாட்டு இயற்பியலில் முனைவர் பட்டம் பெற்றார். இவரது ஆய்வு வழிகாட்டியாக பேராசிரியர் இலியூகோ செர்த்தோரியோ விளங்கினார்.

ஆய்வும் பணியும்
---------------

மக்கள் தொடர்பும் பரப்புரையும்
-----------------------------

தகைமைகளும் விருதுகளும்
----------------------

2011 – மோசுலே பதக்கமும் பரிசும் இயற்பியல் நிறுவனம்

2009 – மார்க் சுவெய்ன், கவுதம் வசித்து ஆகிய இருவருடன் இணைந்து *நாசா குழு சாதனை விருது* 

2009 – எட்வார்டு சுட்டோன் விருது, தாரைச் செலுத்த ஆய்வகம்

1999 - இளம் இத்தாலிய இயற்பியலாளருக்கான *SIF* விருது, இத்தாலிய இயற்பியல் கழகம்

1998 – சிறந்த மூதறிவியல் ஆய்வுரைக்கான *ENEA* விருது, ஆற்ரல், சுற்றுச்சூழலியலுக்கான இத்தாலியத் தேசிய முகமை

மேற்கோள்கள்
-----------

1. 1 2  "Giovanna Tinetti CV" (PDF). *CalTech*. 2017-12-10 அன்று மூலம் (PDF) பரணிடப்பட்டது. 2017-12-09 அன்று பார்க்கப்பட்டது.
2. ↑  "Astrophysicist Giovanna Tinetti on science and the UK - GOV.UK". *www.gov.uk* (ஆங்கிலம்). 2017-12-09 அன்று பார்க்கப்பட்டது.
3. ↑  Physics, Institute of. "2011 Moseley Medal and Prize". *www.iop.org* (ஆங்கிலம்). 2017-12-10 அன்று மூலம் பரணிடப்பட்டது. 2017-12-09 அன்று பார்க்கப்பட்டது.
4. 1 2  "Curriculum vitae et studiorum" (in en-US). *Giovanna Tinetti's website*. Archived from the original on 2012-01-22. .
5. ↑  "JPL Ed Stone Awards for Outstanding Research Publications: 2007-2011 Awards". *CalTech JPL Library*. 2017-12-10 அன்று மூலம் பரணிடப்பட்டது. 2017-12-09 அன்று பார்க்கப்பட்டது.
**தொற்றுநீக்கி** (Disinfectant) என்பது புறப்பரப்புகளில் இருக்கின்ற கிருமிகள் அல்லது நுண்ணுயிர்களை செயலிழக்கச் செய்யும் ஒரு வேதிப்பொருள் அல்லது சேர்மமாகும். கிருமி நீக்கம் என்பது நுண்ணுயிரிகளை அவசியமாகக் கொண்டிருக்கவில்லை. இது நோய்நுண்மத்தீர்வாக்கம் செய்வதை விட குறைவான செயல்திறன் கொண்டது. இது அனைத்து வகையான உயிர்களையும் கொல்லும் தீவிர இயற்பியல் அல்லது வேதிச்செயல்முறையாகும். தொற்றுநீக்ககள் பொதுவாக நுண்ணுயிர் எதிர்ப்பிகள் போன்ற பிற நுண்ணுயிர் எதிர்ப்பிகளிலிருந்து வேறுபடுகின்றன. தொற்றுநீக்கிகள் நுண்ணுயிரிகளின் செல் சுவரை அழிப்பதன் மூலம் அல்லது அவற்றின் வளர்சிதை மாற்றத்தில் குறுக்கிடுவதன் மூலம் செயல்படுகின்றன. இது ஒரு வகையான தூய்மையாக்கல் ஆகும், மேலும் ஒரு மேற்பரப்பில் உள்ள நோய்க்கிருமி நுண்ணுயிரிகளின் அளவைக் குறைக்க இயற்பியல் அல்லது வேதியியல் முறைகள் பயன்படுத்தப்படும் செயல்முறையாக வரையறுக்கப்படலாம்.

தோல் மற்றும் சளி சவ்வுகளில் உள்ள நுண்ணுயிரிகளை அழிக்கவும் கிருமிநாசினிகள் பயன்படுத்தப்படலாம், வரலாற்று ரீதியாக இந்த வார்த்தை நுண்ணுயிரிகளை அழிக்கிறது என்று பொருளாகும்.

மேற்கோள்கள்
-----------

1. ↑  "Division of Oral Health - Infection Control Glossary". U.S. Centers for Disease Control and Prevention. 13 ஏப்ரல் 2016 அன்று மூலதளத்திலிருந்து பரணிடப்பட்டது எடுக்கப்பட்டது. 19 ஏப்ரல் 2016 அன்று பார்க்கப்பட்டது.
2. ↑  Loveday, H.P.; Wilson, J.A.; Pratt, R.J.; Golsorkhi, M.; Tingle, A.; Bak, A.; Browne, J.; Prieto, J. *et al*. (January 2014). "epic3: National Evidence-Based Guidelines for Preventing Healthcare-Associated Infections in NHS Hospitals in England". *Journal of Hospital Infection* **86**: S1–S70. doi:10.1016/S0195-6701(13)60012-2. பப்மெட்:24330862.
3. ↑  Slater, Karen; Cooke, Marie; Fullerton, Fiona; Whitby, Michael; Hay, Jennine; Lingard, Scott; Douglas, Joel; Rickard, Claire M. (September 2020). "Peripheral intravenous catheter needleless connector decontamination study—Randomized controlled trial". *American Journal of Infection Control* **48** (9): 1013–1018. doi:10.1016/j.ajic.2019.11.030. பப்மெட்:31928890.
பாகீரதி நதி வரைபடம்
**பிலாங்னா ஆறு** (*Bhilangna River*) என்பது இந்தியாவின் உத்தரகாண்டில் உள்ள இமயமலையில் உருவாகும் ஒரு ஆறாகும். இது இந்தியாவின் கங்கை நதியின் மூல ஓடையான பாகீரதி ஆற்றின் முக்கிய துணை ஆறாகும். பிலாங்னா என்பது பில் மற்றும் கங்கையின் கலவையாகும்.

பிரதான *பிலங்னா*, காட்லிங் பனிப்பாறையின் அடிவாரத்தில் உருவாகிறது. இதன் உயரம் சுமார் 3,717 m (12,195 அடி) ஆகும். இது கோமுகம் பனிக் குகைக்கு தெற்கே 50 கி. மீ. தொலைவில் அமைந்துள்ளது. கோமுகம் பாரம்பரியமாகப் பாகீரதி மற்றும் கங்கை ஆறுகளின் ஆதாரமாகக் கருதப்படுகிறது. பிலாங்னா ஆற்றில் தேரி அணையின் தளமான பழைய நியு தெக்ரியில் பாய்கிறது. இது இதன் முக்கிய துணை நதியான பால் கங்கையை கன்சாலியில் சந்திக்கிறது (உயரம் 976 m (3,202 அடி) ).

குக்லி தார் மலையின் அடிவாரத்தில் (உயரத்தில் 4,600 m (15,100 அடி)) உருவாகியுள்ள பால் கங்கை என்பது தாரம் கங்கை என்ற சிறிய துணை ஆற்றைக் கொண்டுள்ளது. இது 1,524 m (5,000 அடி) உயரத்தில் உள்ள தாதி கத்தூரில் (புத்த கேதார்) தாரம் கங்கையினைச் சந்திக்கிறது.

கட்லிங் மலையேற்றப் பாதை பிலங்னாவை ஒட்டி செல்கிறது. இது சாலை வழியாக அணுகக்கூடிய கடைசி புள்ளியான குட்டுலிருந்து தொடங்கி 3700 மீட்டர் உயரமுள்ள பனிப்பாறை வரை செல்கிறது. பனிப்பாறையைக் கடந்த பாதையில் மேலும் சென்றால், கேதார்நாத்தை அடையலாம்.

மேலும் பார்க்கவும்
------------------

* பாகீரதி நதி
* கங்கை
* அலக்நந்தா ஆறு

மேற்கோள்கள்
-----------

1. ↑  "किलकिलेश्वर महादेव : चौरास श्रीनगर".

வெளி இணைப்புகள்
---------------

* உத்தரகாண்ட் மாநில சுற்றுலா - ராஃப்டிங்
ஏ. என். சிவராமன்
**ஆம்பூர் நாணுவையர் சிவராமன்** என்ற **ஏ. என். சிவராமன்** (மார்ச் 1, 1904 - மார்ச் 1, 2001) தமிழகத்தைச் சேர்ந்த பத்திரிகையாளரும், இந்திய விடுதலைப் போராட்ட வீரரும் ஆவார். தினமணி பத்திரிகையின் ஆசிரியராக 54 ஆண்டுகள் பணியாற்றியவர்.

வாழ்க்கைச் சுருக்கம்
--------------------

சிவராமன் திருநெல்வேலி மாவட்டத்துக்காரர். நெல்லை மாவட்டம் அம்பாசமுத்திரத்துக்கு அருகில் உள்ள ஆம்பூர் இவரது சொந்த ஊர். இவர் ஆரம்பக் கல்வியை எர்ணாகுளத்தில் பயின்றார். பின்னர் தம் சொந்த ஊரான ஆம்பூரில் குடிபெயர்ந்து, உயர்கல்வியை அம்பாசமுத்திரம் தீர்த்தபதி பள்ளியில் பயின்றார். நெல்லை இந்துக் கல்லூரியில் பயின்றபோது, அப்போது மகாத்மா காந்தி சிவில் ஒத்துழையாமை இயக்கத்தில் (1921) கலந்து கொள்ள இளைஞர்களுக்கு அழைப்பு விடுத்தார். மகாத்மாவின் அழைப்பை ஏற்று விடுதலைப் போராட்டத்தில் பங்கேற்றார். அதனால் அவருக்கு பதினெட்டு மாத சிறை தண்டனை கிடைத்தது. அதன் காரணத்தால் அவருடைய கல்லூரி படிப்பு தடைப்பட்டது.

சிறைத் தண்டனைக்குப் பின் சிவராமன் முன்னணி தமிழ் பத்திரிக்கையாளரான டி. எஸ். சொக்கலிங்கத்தின் தலைமையில் 'காந்தி' பத்திரிகையில் சேர்ந்தார். சில ஆண்டுகளுக்குப் பின் ராஜாஜியின் வேதாரண்ய உப்பு சத்தியாகிரகத்தில் பங்கேற்பதற்காக பத்திரிக்கை வேலையை கைவிட்டார். மீண்டும் சிறை சென்ற சிவராமன் இருபது மாதங்களில் விடுதலையானார். விடுதலையான சிவராமன் 'காந்தி ' பத்திரிக்கையில் மறுபடியும் பணியில் சேர்ந்தார்.

தினமணியில் ஆசிரியராக
--------------------

1934 ஆம் ஆண்டு தினமணி இதழ் ஆரம்பிக்கப்பட்ட போது, சொக்கலிங்கம் ஆசிரியராகவும் ஏ.என்.சிவராமன் உதவி ஆசிரியராகவும் பணியில் சேர்ந்தார்கள். 1944 இல் சொக்கலிங்கம் தினமணியை விட்டு வெளியேறியபோது, ஏ.என்.சிவராமன் தினமணியின் ஆசிரியராக ஆனார். அதன் பின்னர் தொடர்ந்து 44 ஆண்டுகள் 1987 வரை, தினமணி பத்திரிகையின் ஆசிரியராகப் பணியாற்றினார்.

'கணக்கன்', 'ஒண்ணேகால் ஏக்கர் பேர்வழி', 'குமாஸ்தா', 'அரைகுறை வேதியன்', ‘அரைகுறை பாமரன்(அகுபா) போன்ற புனைப்பெயர்களில் கட்டுரைகள் நிறைய எழுதியிருக்கிறார்.

தீவிர காங்கிரசுக்காரர், மேலும் காமராசரின் பற்றாளராகத் திகழ்ந்தார். இருந்தபோதும், 1967 தேர்தலை ஒட்டிய காலகட்டத்தில் காங்கிரசுக்கு எதிராக சிவராமன் எழுதிய கட்டுரைகள் ஆட்சி மாற்றத்திற்கு உதவியதாக அண்ணாதுரை குறிப்பிட்டிருக்கிறார்.

மொழிகளைக் கற்பதிலும், புத்தக வாசிப்பிலும் மிகுந்த ஈடுபாடு கொண்ட சிவராமன் தனது 93ஆவது வயதில் புதுக்கல்லூரி பேராசிரியர் உதவியுடன் அராபிய மொழியையும் கற்றிருக்கிறார்.

விருதுகள்
---------

பத்திரிக்கையாளனாக இருப்பதற்கு விருது இடையூறாக இருந்து விடக்கூடாதென்பதற்காக நடுவண் அரசின் உயரிய விருதுகளான பத்ம ஸ்ரீ, பத்மபூஷன் ஆகியவற்றை ஏற்க மறுத்து விட்டார். ஆனால், திருக்கோவிலூரில் 'கபிலர் விருதை'யும், பத்திரிக்கைப் பணியை பாராட்டி அளிக்கப்பட்ட பி.டி.கோயங்கோ (1988) விருதையும், அண்ணா பல்கலைக்கழக வளர்தமிழ் மன்ற விருதையும் (நிறுவியவர் வா.செ.குழந்தைசாமி) ஏற்றுக் கொண்டார்.

இவர் அண்ணா பல்கலைக்கழகத்தின் அறிவியல் தமிழ் ஆக்கப் பணி விருதைப் பெற்றுள்ளார்.

படைப்புகள்
----------

* சுதந்திர இந்தியாவின் அரசியல் நிர்ணயம்
* ரஷ்யப்புரட்சி 17 ஆண்டு அனுபவம்
* இந்தியாவின் வறுமை பற்றி கணக்கன் ஆராய்ச்சி
* அப்பல்லோ கண்ட விண்வெளி விஞ்ஞானம்
* சுதந்திரப் போராட்ட வரலாறு

மேற்கோள்கள்
-----------

1. ↑  ஆ. நா. சிவராமன்

வெளி இணைப்புகள்
---------------

* பத்திரிகை உலகின் ஜாம்பவான்' ஏ.என்.சிவராமன்
[*தொடர்பிழந்த இணைப்பு*], தினமணி, சூலை 3, 2011
* ஏ.என்.சிவராமன் பற்றி தமிழறிஞர் அமரர் அ.ச.ஞானசம்பந்தம்
**ஆ. பூவராகம் பிள்ளை** (நவம்பர் 27, 1899 - மே 28, 1973) தமிழறிஞராவார். தொல்காப்பியத்தைப் 1954 ஆம் ஆண்டு பதிப்பித்தார்.

ஆற்றிய பணிகள்
-------------

சிதம்பரத்தில் உள்ள இராமசாமிசெட்டியார் நகர உயர்நிலைப்பள்ளியில் தமிழாசிரியராகப் பணியைத் தொடங்கினார். பின்னர் அண்ணாமலை அரசர் கல்லூரியில் விரிவுரையாளராகவும், அண்ணாமலைப் பல்கலைக்கழகத் தமிழ்த்துறைப் பேராசிரியராகவும் பணியாற்றினார்.

### இலக்கண உரையாசிரியர்

தொல்காப்பிய சொல்லதிகார சேனாவரையம் உரையில் உள்ள பல கடினமான பகுதிகளுக்கு எளிய நடையில் உரை எழுதி *சேனாவரையர் உரை விளக்கம்* என்ற நூலை வெளியிட்டார். இந்நூலில் ஒவ்வொரு நூற்பாவின் பொருளையும் எளிமையாக விளக்கியுள்ளார்.

#### படைப்புகள்

வைணவம் தொடர்பாக இவர் படைத்த நூல்கள்- *திருவாய்மொழி விளக்கம்*, *திருமங்கையாழ்வார் பெரிய திருமொழி*ஆகியன. மேலும்,' புலவர் பெருமை' எனும் நூலையும் இயற்றியுள்ளார்.

தமிழ்க் கலைக்களஞ்சியம் தொகுதி 1  நூலின் கட்டுரையாளர்களில் ஒருவராக இருந்து கட்டுரைகள் எழுதியுள்ளார்.

சிறப்புகளும் விருதுகளும்
------------------------

தனிநாயக அடிகளார், பிள்ளையவர்களின் இலக்கணப் புலமையை அறிந்து, அவரைத் தூத்துக்குடிக்கு அழைத்து வீரமாமுனிவரின் ‘தொன்னூல் விளக்கம்’ எனும் இலக்கண நூலைப் பாடம் கேட்டதாகவும் சொல்லுவர்[]. 16-8-1930 இல் காசிமடம் இவரது இலக்கணப் புலமையைப் பாராட்டி ஆயிரம் ரூபாய் பரிசளித்து சிறப்பித்துள்ளது.

மறைவு
-----

மே 28, 1973 ஆம் ஆண்டு மரணமடைந்தார்.

மேற்கோள்கள்
-----------

1. ↑  நூல்:தமிழ்ச் சொல்லாக்கம், ஆசிரியர்:
 உவமைக் கவிஞர் சுரதா, பக்கம்: 190
2. ↑  தொல்காப்பியப் பதிப்பாசிரியர்கள் பரணிடப்பட்டது 2016-03-17 at the வந்தவழி இயந்திரம், முனைவர் இரா. வெங்கடேசன், நாள்: மே 15, 2015.
3. ↑
4. ↑  திருவாய்மொழி விளக்கம்: திருசிராப்பள்ளி வானொலியிற் பேசப்பெற்றவை, கூகுள் புக்சு
5. ↑  விக்கிமூலம், கலைக்களஞ்சியம் 1, முதல் தொகுதி கட்டுரையாளர்கள்
6. ↑  சீர்காழி வி.இராம்தாஸ்,' ஸ்ரீகாசிமடம் அருள் வரலாறு'

* முனைவர் க.முருகேசன்,' இலக்கணச் சிங்கம் ஆ.பூவராகம்பிள்ளை, தினமணி- தமிழ்மணி 25-5-14.
**சகதீசுபூர்** (Jagdishpur) என்பது கிழக்கு இந்தியாவில் பீகார் மாநிலத்தின் போஜ்பூர் மாவட்டத்தின் ஒரு நகரப் பஞ்சாயத்தாகும். இது உஜ்ஜெனியா குலத்தைச் சேர்ந்த ராஜபுத்திரர்களால் ஆளப்பட்ட சகதீசுபூர் தோட்டத்தின் தலைநகராக இருந்தது. அதன் ஆட்சியாளர்களில் ஒருவரான குன்வர் சிங், 1857 ஆம் ஆண்டு இந்திய கிளர்ச்சியில் ஒரு முக்கிய நபராக இருந்தார். பீகாரில் கிளர்ச்சியின் தலைவராகவும் கருதப்பட்டார். 

இதன் துணைப்பிரிவு 232.13 கிமீ 2 (90 சதுர மைல்) பரப்பளவைக் கொண்டுள்ளது. 263,959 பேர் என்ற அளவில் மக்கள் தொகையைக் கொண்டுள்ளது. அதே நேரத்தில் நகரத்தின் சரியான மக்கள் தொகை 32,447 (2011 நிலவரப்படி).

புள்ளிவிவரங்கள்
---------------

2011 மக்கள் தொகை கணக்கெடுப்பின்படி, இந்நகரத்தில் 32,447 மக்கள் தொகை இருந்தது. இது 2001 ல் 28,085 ஆக இருந்தது. இதில், 75.2% இந்துக்களும், 24.2% முஸ்லிம்களும், மற்ற அனைத்து மதக் குழுக்களும் மீதமுள்ள 0.6% என இருந்தனர். உள்ளூர் கல்வியறிவு விகிதம் 68.5% ஆக இருந்தது. இது போஜ்பூரிலேயே மிகக் குறைவானதாகும். மக்கள் தொகையில் 11.6% விவசாயிகளாகவும், 26.7% விவசாயத் தொழிலாளர்களாகவும், 6.9% வீட்டுத் தொழில்துறை தொழிலாளர்களாகவும், 54.8% பிற தொழிலாளர்களாகவும் பணியாற்றுகின்றனர். போஜ்பூரில் 11.6% விவசாயிகள் என மிக அதிக அளவில் இருக்கின்றனர்.

மேற்கோள்கள்
-----------

1. ↑  "Jagdispur Map - Bihar, India". *Mapcarta*. 25 March 2020 அன்று பார்க்கப்பட்டது.
2. ↑  "Census of India 2011: Bihar District Census Handbook - Bhojpur, Part A (Village and Town Directory)". *Census 2011 India*. pp. 46, 63, 81–83, 90, 92, 476–515, 808–809. 25 March 2020 அன்று பார்க்கப்பட்டது.
3. ↑  S. Purushottam Kumar (1983). "Kunwar Singh's Failure in 1857". *Proceedings of the Indian History Congress* **44**: 360-369.
4. ↑  "Census of India 2011: Bihar District Census Handbook - Bhojpur, Part B (Primary Census Abstract)". *Census 2011 India*. pp. 26–27. 26 March 2020 அன்று பார்க்கப்பட்டது.

மேலும் காண்க
------------

வீர் குன்வர் சிங் அருங்காட்சியகம்

வெளி இணைப்புகள்
---------------

*
**நபம் துக்கி** (பி. ஜூலை 7, 1964) அருணாசலப் பிரதேசத்தின் 8ஆம் முதலமைச்சர் ஆவார். நிஷி மக்களை சேர்ந்தவர், இந்திய தேசிய காங்கிரஸ் கட்சியில் உறுப்பினராக இருக்கிறார். அருணாச்சலப் பிரதேசத்தின் முதலமைச்சராக நவம்பர் 1, 2011 முதல் ஜனவரி 26, 2016 வரை பதவி வகித்தவர்.

ஜனவரி 2016 இல் இவரது அமைச்சரவையில் பதவிவகித்த கலிகோ புல், காங்கிரஸ் கட்சியின் 21 சட்டமன்ற உறுப்பினர்களின் ஆதரவோடு இவருக்கு எதிரானார். இதனால் அருணாச்சலப் பிரதேச அரசியலில் சிக்கல் ஏற்பட்டது. இவரது ஆட்சி கலைக்கப்பட்டு குடியரசுத்தலைவர் ஆட்சி அறிவிக்கப்பட்டது.

வாழ்க்கைக் குறிப்பு
-------------------

அருணாசலப் பிரதேசம், பபும் பரே மாவட்டம், சகலி உட்கோட்டத்தைச் சேர்ந்த ஓம்புலி கிராமத்தில் ஜூலை 7, 1964 இல் நபம் துக்கி பிறந்தார். இவருக்கு ஐந்து மகள்களும் இரு மகன்களும் உண்டு.

1995 இல் சகலி சட்டமன்றத் தொகுதி உறுப்பினராகத் தேர்ந்தெடுக்கப்பட்டு, கேகோங் அபாங்கின் அமைச்சரவையில் துணை வேளாண் அமைச்சராகப் பொறுப்பு வகித்தார். 1998 இல் போக்குவரத்து மற்றும் உள்நாட்டு விமானப்போக்குவரத்து அமைச்சராக இருந்தார். 1999 இல் மீண்டும் அதே தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். முகுத் மித்தி அமைச்சரவையில் சுற்றுச்சூழல் மற்றும் வனத்துறை ஆய அமைச்சராகப் பொறுப்பேற்றார். 2004, 2009 ஆண்டுகளில் நடந்த அருணாச்சலப் பிரதேச சட்டமன்றத் தேர்தல்களில் மீண்டும் சட்டமன்ற உறுப்பினராகத் தேர்ந்தெடுக்கப்பட்டு கேகோங் அபாங்க் மற்றும் தோர்ச்யீ காண்டு அமைச்சரவைகளில் அமைச்சராக பதவிவகித்தார். ஜார்பம் காம்லினுக்கு அடுத்தபடியாக, அருணாச்சலப் பிரதேச முதலமைச்சராக நவம்பர் 1, 2011 முதல் ஜனவரி 2016 வரை பதவியிலிருந்தார்..

மேற்கோள்கள்
-----------

1. ↑  "Church Flourishes in India’s ‘Land of Rising Sun". ncregister.com. 8 June 2012. Archived from the original on 7 பிப்ரவரி 2016. .
2. 1 2  "Arunachal Pradesh crisis: How a rebellion spun out of control". Indian Express. 27 January 2016. .
3. 1 2  "Arunachal Pradesh crisis: CM Nabam Tuki, ministers dismissed following President's Rule imposition". DNA. 27 January 2016. .
4. ↑  "'If democracy is slaughtered, how can the court remain silent?': Supreme Court on Arunachal crisis". First Post. 4 February 2016. .
5. 1 2 3 4  "Nabam Tuki becomes the eighth CM of Arunachal Pradesh". DNA. 18 May 2014. .

|
|  |
| முன்னர்**ஜார்பம் காம்லின்** | **அருணாச்சலப் பிரதேச முதல்வர்கள் பட்டியல்**நவம்பர் 1, 2011 – ஜனவரி 26, 2016 | பின்னர்**கலிகோ புல்** |
**மணிவிழுந்தான் பழைய ஏரி** என்பது தமிழ்நாட்டின், சேலம் மாவட்டத்தில் சேலம் உளுந்தூர்பேட்டை தேசிய நெடுஞ்சாலையில் தலைவாசலுக்கு ஐந்து கிலோமீட்டர் முன்னாள் அமைந்துள்ள ஒரு ஏரி ஆகும். இந்த ஏரி சூழலியல் இயக்கங்களால் மீட்டுருவாக்கம் செய்யப்பட்டு வருகிறது.

இங்கு உள்நாட்டு வலசை பறவைகள் உட்பட 145 பறவையினங்கள், 122 தாவர இனங்கள், 75 வண்ணத்துப் பூச்சி இனங்கள், 20 தட்டான் இனங்கள், 11 பாம்பு இனங்கள், உடும்பு, 10 தவளை இனங்கள், 10 பாலூட்டி இனங்கள், ஏழு எறும்பு இனங்கள், பூச்சி இனங்கள் பல என 400 இக்கும் மேற்பட்ட உயிரினங்கள் ஆவணப்படுத்தப்பட்டுள்ளன. ஏரியில் உருவாக்கப்பட்டுள்ள மண் திட்டில் உலக அளவில் அழிவாய்ப்பு இனமாக வகைப்படுத்தபட்டுள்ள ஆற்று ஆலா இனப்பெருக்கம் செய்துள்ளது ஒரு சிறப்பாகும். அண்மையில் 40 ஆற்று ஆலாக்கள் இங்கு மாலையில் வந்திருந்து இரவில் தங்கி இருந்து காலையில் சென்றன. 

மேலும் சாம்பல் கொக்கு, செந்நீலக் கொக்கு, சின்ன பச்சைக் கொக்கு உள்ளிட்ட 15 வகையான நீர்ப்பறவைகளும், 27 வகையான நிலவாழ் பறவைகளும் இங்கு இனப்பெருக்கம் செய்கின்றன.

மேற்கோள்கள்
-----------

1. ↑  "இயற்கைப் புகலிடங்களின் வரிசையில் சேருமா சேலம்?". *Hindu Tamil Thisai*. 2023-06-03. 2023-06-26 அன்று பார்க்கப்பட்டது.

வெளி இணைப்புகள்
---------------

* Manivilundhan Old Tank (Manivizhundhan Lake) மணிவிழுந்தான் பழைய ஏரி
**கீழக்கோயில்பத்து வெங்கடாஜலபதி கோயில்** தமிழ்நாட்டில் தஞ்சாவூர் மாவட்டம், கீழக்கோயில்பத்து என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதின்மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வெங்கடாஜலபதி, ஸ்ரீ தேவி, பூமிதேவி சன்னதிகளும், கருடாழ்வார், விஷ்வசேனர், பலிபீடம் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. புரட்டாசி மாதம் அம்புவிடுதல் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
நஃபிஸ் பாத்திமா
**நபிசு பாத்திமா** (*Nafis Fathima*)(பிறப்பு 6 ஏப்ரல் 1963) என்பவர் பெங்களூரு பல்கலைக்கழகத்தின் ஆட்சிக்குழு உறுப்பினராகச் செப்டம்பர் 2015 முதல் சூலை 2018 வரையும் கர்நாடக மாநில காங்கிரசு செயலாளராக 2009 முதல் சூலை 2017 வரை பதவி வகித்த கருநாடகத்தினை சேர்ந்த இந்திய அரசியல்வாதி. இவர் இரண்டு முறை கர்நாடக புற்றுநோய் சங்கத்தின் தலைவராக இருந்தார். 1999 முதல் 2002 வரை கர்நாடகப் பிரதேச காங்கிரசின் பொதுச் செயலாளராக இருந்தார்.

நபிசு பாத்திமா ராய்ச்சூர் மற்றும் பெங்களூருவில் உள்ள, கர்நாடகா வேளாண் அறிவியல் பல்கலைக்கழகத்தின் மேலாண்மை வாரிய உறுப்பினராகவும் கர்நாடகா மாநில தொழில்துறை வங்கி நிறுவன துணைத் தலைவராகவும், தூர்தர்ஷன் திட்டக் குழு உறுப்பினராகவும் பல்வேறு பதவிகளை வகித்துள்ளார். இவர் தெற்கு ரயில்வே, ஆலோசனைக் குழு உறுப்பினர், அகில இந்திய வானொலி, மற்றும் இந்திய குடும்பக் கட்டுப்பாடு சங்கத்தின் உறுப்பினராகவும் இருந்துள்ளார்.

தனிப்பட்ட தகவல்
---------------

நபிசு பாத்திமா பெங்களூரில் பிறந்தார். நிஜலிங்கப்பா கலை, அறிவியல் மற்றும் வணிகவியல் கல்லூரியில் தனது இளம் அறிவியல் படிப்பினை முடித்தார். இக்கல்லூரியில் படிக்கும்போது மாணவர் தலைவராக இருந்தார். பின்னர் அரசியல் அறிவியலைத் தனது பாடமாகக் கொண்டு முதுகலைப் பட்டம் பெற்றார்.

நபிசு பாத்திமா 9 சனவரி 1983-ல் நூர் அகமது செரீப்பை மணந்தார். இவர்களுக்கு ஒரு மகன் உள்ளார்.

மேற்கோள்கள்
-----------

1. ↑  "Syndicate Members | Bangalore University". *bangaloreuniversity.ac.in*. 22 July 2014. 21 January 2018 அன்று பார்க்கப்பட்டது.
2. ↑  "Karnataka Congress condemns arrest of suspended IPS officer Sanjeev Bhatt". Newstrack India (ANI). 3 October 2011.
3. ↑  "Elected". *தி இந்து* Bangalore, 9 November 2011.
4. ↑  Karnataka Cancer Society பரணிடப்பட்டது 2020-02-17 at the வந்தவழி இயந்திரம் website
5. ↑  Indian National Congress
[*தொடர்பிழந்த இணைப்பு*] website.
6. ↑  Karnataka Pradesh Congress Committee website
7. ↑  "UAS panel to grill professor". *The Hindu*. 4 September 2010.
8. ↑  University of Agriculture Sciences, Bangalore. Official website.
கைடோ ரெனி வரைந்த தியனைராவைக் கடத்துதல், 1620-21, இலூவா அருங்காட்சியகம் .
 லாரன்ட் மார்க்வெஸ்டேவின் நெச்சின் படைப்பான உருவாக்கபட தியனைராவைக் கடத்திச் செல்லும் போது அம்பால் தாக்கப்படும் நெசசின் சிலையின் 2006 ஆண்டைய படம்
 ஜியாம்போலோக்னா, (1599), உருவாக்கிய *ஹெராக்கிள்சும், நெசசும்* 
கிரேக்கத் தொன்மங்களில் குறிப்பிடப்படும் **நெசஸ்** (*Nessus* ( பண்டைய கிரேக்கம் : Νέσσος ) என்வன் ஹெராக்கிள்சால் கொல்லப்பட்ட ஒரு பிரபலமான குதிரை மனிதன் ஆவான். மேலும் இவவனது இரத்தக் கறையால் ஹெராக்லஸ் கொல்லபட்டார். இவன் சென்டாரோஸின் மகன். இவன் யூனோஸ் ஆற்றில் பயணிகளை அக்கரைக்கு கொண்டு செல்பவனாக இருந்தான்.

தொன்மவியல்
----------

நஸ்ஸஸ் டூனிக் கதையில் இவனது பாத்திரத்திற்காக அறியப்படுகிறான். ஹெராக்கிள்ஸின் மனைவியான தியனைராவை ஆற்றைக் கடக்க சுமந்து சென்ற பிறகு, அவளுடன் உடலறவு கொள்ள முயன்றான். ஹெராக்கிள்ஸ் ஆற்றின் அக்கரையில் இருந்து இதைக் கண்டான். இதன்பிறகு ஐதரா பாம்பின் விஷம் பூசப்பட்ட அம்பை நெசஸின் மார்பில் குறிப்பார்த்து எய்தார். இதன்பிறகு நெசஸ் இறக்கும் தறுவாயில் விஷம் கலந்த தன் உதிரத்தில் தோய்த்த ஒரு மருந்தைத் தியமைனராவிடம் கொடுத்து, அததை ஹெர்க்குலிஸின் ஆடையில் தடவி, அவ்வாடையை அவன் அணிந்து கொள்ளும்படி செய்தால், அவளிடம் அவனுடைய அன்பு நிலைத் திருக்குமென்று கூறிவிட்டு, உயிர் துறந்தான். ஐதராவின் விஷம் தன் இரத்தில் கலத்து அதன் பாதிப்பு உள்ளதை அறிந்தே இவ்வாறு கூறினான்.

தியானைரா அவன் பேச்சை முட்டாள்தனமாக நம்பினாள். பின்னர், அயோல் என்ற அழகியினால் தனது கணவனின் மீதான அவளது நம்பிக்கை குறையத் தொடங்கியது. இதனால் அவள் ஹெராக்கிள்ஸின் புகழ்பெற்ற சிங்கத்தோல் சட்டையில் அந்த இரத்தத்தைக் கொஞ்சம் பூசி கணவருக்குக் கொடுத்தாள். ஹெராக்கிள்ஸ் வீரர்களின் கூட்டத்திற்குச் சென்றார். இதற்கிடையில், தியானைரா தற்செயலாக குதிரை மனிதனின் இரத்தத்தின் சிறுபகுதியை தரையில் கொட்டினாள். அது சூரிய ஒளி வெப்பதால் எரிய ஆரம்பித்ததைக் கண்டு திகிலடைந்தாள்.

அவள் அதை உடனடியாக அதன் ஆபத்தை உணர்ந்து, ஹெராக்கிள்சை எச்சரிக்க தனது தூதரை அனுப்பினாள். ஆனால் அவர் வந்துசேர மிகவும் தாமதமானதால் காலம் கடந்துவிட்டது. அங்கியில் இருந்த நஞ்சு ஹெராக்கிள்சின் தோலில் ஊடுருவி அவரை எரிக்கத்தொடங்கியது. இதனால் ஹெரக்கிள்ஸ் மெதுவாகவும் வேதனையுடனும் இறக்கத் தொடங்கினார். இறுதியில் தீப்பிழம்புக்கு தன்னை இரையாக்கி உயிர் துறந்தார். ஹெராக்கிள்சை சீயஸ் ஒலிம்பிய மலைக்கு அழைத்துச் சென்றார். அங்கு அவரது வீர செயல்களைப் பாராட்டி தேவர்கள் வரவேற்றனர்.   

  

சாஃபக்கிளீசின் நாடகமான டிராச்சினியாவில் இந்த தொன்மக்கதையை அடிப்படையாக கொண்டது.

குறிப்புகள்
-----------

1. ↑  Pseudo-Hyginus. "Fabulae 34 & 36".
2. ↑  Pseudo-Apollodorus. "Bibliotheca 2.7.6-7".
3. ↑  Ovid. "Metamorphoses 9.98-272".

வெளி இணைப்புகள்
---------------

* பெர்சியஸ் திட்டம் - நெசஸ் மற்றும் ஹெர்குலஸின் மரணம்
* பெர்சியஸ் திட்டம் - அப்பல்லோடோரஸ்
* தியோய் திட்டம் - நெசஸ்
**மணிவாசகம்** (*Manivasagam*, இறப்பு: 2001) என்பவர் ஒரு இந்திய திரைப்பட இயக்குனர், தயாரிப்பாளர், திரைக்கதை எழுத்தாளர் ஆவார். இவர் குறிப்பாக தமிழ் படங்களில் பணியாற்றினார்.

தொழில்
------

மணிவாசகம் தனது திரைப்பட வாழ்க்கையை *நம்ம ஊரு பூவாத்தா* (1990) படத்திலிருந்து தொடங்கினார். அதைத் தோடர்ந்து கிராம அதிரடி நாடகப்படங்களில் தொடர்ந்து பணியாற்றினார். பெரும்பாலும் நடிகர் சரத்குமாருடன் பணிபுரிந்தார். இவர் அடிக்கடி சொந்தமாக படங்களைத் தயாரித்தார். மேலும் இவரது மனைவி ராஜேஸ்வரி மணிவாசகத்தை தலைமை தயாரிப்பாளராக குறிப்பிட்டார். இவரது படமான *நாடோடி மன்னன்* (1995) தோல்வியானது, இவரை படங்களை இயக்குவதில் இருந்து சிலகாலம் ஒதுங்கி இருக்க வைத்தது. இவரது இறுதி படமான *மாப்பிள்ளை கவுண்டர்* (1997) படமானது எதிர்மறையான விமர்சனங்களைப் பெற்று வணிக ரீதியாக மோசமாக தோல்வியுற்றது. மணிவாசகம் 2001 இல் இறந்தார்.

தனிப்பட்ட வாழ்க்கை
------------------

அட்டகத்தி தினேஷ் நடித்த *களவாணி மாப்பிள்ளை* படத்தின் மூலம் இவரது மகன் காந்தி இயக்குநராக அறிமுகமானார்.

திரைப்படவியல்
-------------

இயக்குனர் மற்றும் தயாரிப்பாளர்

| ஆண்டு | படம் | குறிப்புகள் |
| --- | --- | --- |
| 1990 | *நம்ம ஊரு பூவாத்தா* |  |
| 1991 | *வைதேகி கல்யாணம்* |  |
| 1992 | *பெரிய கவுண்டர் பொண்ணு* |  |
| 1992 | *பட்டத்து ராணி* |  |
| 1993 | *ராக்காயி கோயில்* |  |
| 1993 | *கட்டப்பொம்மன்* |  |
| 1994 | *ஜல்லிக்கட்டுக்காளை* | இயக்குனர் |
| 1995 | *மருமகன்* | இயக்குனர் |
| 1995 | *நாடோடி மன்னன்* |  |
| 1997 | *மாப்பிள்ளை கவுண்டர்* |  |

தயாரிப்பாளர்
* *பட்டுக்கோட்டை பெரியப்பா* (1994)

குறிப்புகள்
-----------

1. ↑  "காப்பகப்படுத்தப்பட்ட நகல்". 2017-06-21 அன்று மூலம் பரணிடப்பட்டது. 2021-03-30 அன்று பார்க்கப்பட்டது.
2. ↑  "Archived copy". 24 September 2015 அன்று மூலம் பரணிடப்பட்டது. 16 October 2015 அன்று பார்க்கப்பட்டது.CS1 maint: archived copy as title (link)
3. ↑
4. ↑  "காப்பகப்படுத்தப்பட்ட நகல்". 2019-04-17 அன்று மூலம் பரணிடப்பட்டது. 2021-03-30 அன்று பார்க்கப்பட்டது.
**அமீருல் முஃமினீன் ஷைக் அல்-சுல்தான் முகம்மது சஃது அபூபக்கர்** (பிறப்பு: ஆகஸ்ட் 24, 1956 சொகோட்டோ நகரில்) சொகோட்டோவின் 20 ஆம் சுல்தான் ஆவார். வடக்கு நைஜீரியாவின் சொகோட்டோ நகரின் பெயரளவிலான ஆட்சியாளரான அவர் ஜமாஅத்து நஸ்ரில் இஸ்லாம் (இஸ்லாமிய வெற்றிக்கான சங்கம்) எனும் அமைப்பின் தலைவராவார். அத்துடன் அவரே இஸ்லாமிய விவகாரங்களுக்கான நைஜீரிய தேசிய மீஉயர் பேரவையின் பெருந் தலைவர் ஆவார்.

சொகோட்டோவின் சுல்தான் என்ற அடிப்படையில் அவர் நைஜீரியாவின் மொத்த சனத்தொகையில் கிட்டத்தட்ட அரைவாசியாக வாழும் 70 மில்லியன் முஸ்லிம்களின் ஆன்மிகத் தலைவராக விளங்குகிறார்.

சஃது அபூபக்கர் 2006 நவம்பர் 2 ஆம் திகதி விமான விபத்தில் இறந்துவிட்ட தன் சகோதரர் முகம்மது மசிடோவைத் தொடர்ந்து பதவிக்கு வந்தார். அவரது சகோதரரின் மகனும் பேரனும் மேற்படி விமான விபத்தில் இறந்து விட்டதனாலேயே சஃது அபூபக்கர் சுல்தானாகத் தகுதி பெற்றார்.

வரலாறு
------

சஃது அபூபக்கர் சொகோட்டோ சுல்தானகத்தை ஐம்பது ஆண்டுகளுக்கும் மேலாக ஆட்சி செய்த அதன் பதினேழாவது சுல்தான் சித்தீக் அபூபக்கர் டான் உதுமானின் மகனாவார். 1975 இல் நைஜீரிய இராணுவத்தில் சேர்ந்த அபூபக்கர், இரண்டாண்டுகளின் பின்னர் இரண்டாம் நிலை லெப்டினன் தரத்திற்குப் பதவியுயர்த்தப்பட்டார். அதன் பின்னர் அவர் இராணுவக் கவசப் படைப் பிரிவில் பணியாற்றினார். இந்தியா, கனடா உள்ளிட்ட சில வெளிநாடுகளில் அவர் இராணுவப் பயிற்சி பெற்றார்.

1980களின் இறுதிப் பகுதியில் நைஜீரியாவின் இராணுவ ஆட்சியாளராக விளங்கிய ஜெனரல் இப்ராகீம் பாபாங்கிடாவுக்கான தனிப்பட்ட பாதுகாப்புக்குப் பொறுப்பான சனாதிபதி கவசப் படைப் பிரிவுக்கு அவர் தலைமை தாங்கினார். மேலும் அவர் 1980களின் முதற் பகுதியில் சாட் நாட்டில் பணியாற்றிய ஆபிரிக்க ஒற்றுமை அமையத்தின் அமைதிப் படையிற் பணியாற்றினார். 1990களில் அவர் மேற்கு ஆபிரிக்க பிராந்திய அமைதிப் படையின் இராணுவ இணைப்பதிகாரியாகவும் கடமை புரிந்தார். இவற்றுக்கு மேலதிகமாக அவர் சியேரா லியோனி நாட்டிலும் ஆபிரிக்க அமைதிப் படையில் பணியாற்றியுள்ளார். அவர் சொகோட்டோவின் 20 ஆம் சுல்தானாகப் பதவி வகிக்க அழைக்கப்பட்டபோது பாக்கிஸ்தான் நாட்டுக்கான நைஜீரிய இராணுவ ஆலோசகாரகவும் அவர் விளங்கினார்.

மேற்கோள்கள்
-----------

1. ↑  Paden, John N. (2008). *நைஜீரியாவில் மதமும் அரசியலும்*. வொசிங்டன், டிசி: அமைதிக்கான அமெரிக்க நிறுவன வெளியீட்டகம். பக். 32f. பன்னாட்டுத் தரப்புத்தக எண்:9781601270290.
2. ↑  Adedimeji, Adam; Ajakaye, Rafiu (2008-12-06). "Controversy as north celebrates Sallah on Arafah Day". *Daily Independent (Lagos), via odili.net* (Independent Newspapers Limited).. பார்த்த நாள்: 2009-02-11. 
[*தொடர்பிழந்த இணைப்பு*]
3. 1 2  Nigeria gets new Islamic leader
4. ↑  சொகோட்டோ கலீபகமும் அதன் பாரம்பரியங்களும்
5. ↑  நைஜீரிய இராணுவ வீரர் சொகோட்டோ சுல்தானாக
6. ↑  "சஃது அபூபக்கர் - சொகோட்டோவின் புதிய சுல்தான்". 2007-09-27 அன்று மூலம் பரணிடப்பட்டது. 2011-03-23 அன்று பார்க்கப்பட்டது.

வெளித் தொடுப்புகள்
------------------

* ஆட்பக்கம்: முகம்மது சஃது அபூபக்கர் BBC News, Thursday, 2 November 2006, 10:30 GMT

|  |  |  |
| --- | --- | --- |
| முன்னர்**முகம்மது மசிடோ** | **சொகோட்டோ சுல்தான்**2006 நவம்பர் 2–இப்போது வரை | பின்னர்**தற்போதிருப்பவர்** |
**சகசானந்த அடிகள்** என்பவர் கடலூர் மாவட்டம் சிதம்பரத்தில் 1923 ஆண்டு நந்தனார் கல்விக்கழகத்தை தொடங்கியவர். இக்கல்வி கழகம் மூலம் தொடக்கப்பள்ளி மற்றும் மேல்நிலைப்பள்ளி ஆகியவை தொடங்கப்பட்டுள்ளன. இவர் சட்டப்பேரவை உறுப்பினராக இருந்துள்ளார்.

பிறப்பு
-------

சகசாநந்தர் வேலூர் மாவட்டம், ஆரணி வட்டம், மேல்புதுப்பாக்கத்தைச் சார்ந்தவர் ஆவார். இவர் 1890 டிசம்பர் மாதம் 27 இல் அண்ணாமலை மற்றும் அலமேலு அம்மாள் தம்பதியருக்கு மகனாகப் பிறந்தார். இவரது இயற்பெயர் முனியசாமி ஆகும்.

சாதனைகள்
--------

இவர் சிதம்பரத்தில் 1923 ஆம் ஆண்டில் நந்தனார் கல்விக்கழகத்தை தோற்றுவித்தார். 1923 முதல் 1946 வரை சென்னை மேல்சபை உறுப்பினாராக இருந்தார். தமிழக சட்டசபை உறுப்பினராக 1947 முதல் 1959 வரை இருந்தார். 

பண்ணையாள் பாதுகாப்புச் சட்டம், வார சாகுபடி முதலியவை கொண்டு வருவதற்கு பாடுபட்டார். வன்னியர்களுக்கு இருந்து வந்த குற்றப்பரம்பரையினர் என்ற சட்டத்தை நீக்குவதற்கு சட்டப் பேரவையில் வாதாடி அதனை நீக்குமாறு செய்தார்.

ஆதாரங்கள்
---------

1. ↑  "சிதம்பரம் நந்தனார் கல்வி கழகச் செயலாளர் நீக்கம்: கல்விக்குழு கூட்டத்தில் தீர்மானம்". *Dinamani*.
2. ↑  "பரிதாப நிலையில் அரசு நந்தனார் பள்ளி, விடுதி". *Dinamani*.

வெளி இணைப்புகள்
---------------

* நந்தனார் கல்விக்கழக பொதுக்கூட்டம்
நுழைவாயில்
**முண்டகக்கண்ணியம்மன் கோயில்** இந்தியாவின் தமிழ்நாட்டின் தலைநகரமான சென்னையில் மயிலாப்பூரில் உள்ள அம்மன் கோயிலாகும்.

அமைவிடம்
--------

லஸ்சில் இருந்து சாந்தோம் செல்லும் சாலையில் இடதுபுறத்தில் பெரிய வளைவு காணப்படும். அந்த வழியில் சென்று கோயிலை அடையலாம்.

அமைப்பு
-------

இக்கோயில் கிழக்கு திசை நோக்கி அமைந்துள்ளது. மூன்று நிலைகளைக் கொண்ட ராஜகோபுரம் உள்ளது. கோயிலின் உள்ளே அரச மரங்கள் உள்ளன. அதன்கீழ் விநாயகரும், நாகர்களும் உள்ளனர். அம்மன் சன்னதிக்குப் பின்புறத்தில் விழுதுகள் இல்லாத அபூர்வ கல்லால மரமும் புற்றுடன்கூடிய மூன்றடி கல்நாகமும் உள்ளது. கல்லால மரத்தைத் தல மரமாக வணங்குகின்றனர்.

மூலவர்
------

மூலவராக முண்டகக்கண்ணியம்மன் உள்ளார். தாமரை மொட்டு வடிவத்தில் தன்னை அம்மன் சுயம்புவாக வெளிப்படுத்திக் கொண்டதாலும் தாமரை என்ற தமிழ்ச் சொல்லுக்குரிய முண்டகம் என்பதை கொண்டு தொடங்க அம்மனை சேர்த்து முண்டகக்கண்ணி அம்மன் என்ற பெயர் அமைந்ததாகக் கூறுவர். வேப்பிலை பாவாடை உடுத்தி, வெள்ளி கைபொருத்தி, சந்தன காப்பு அலங்காரத்தில் அம்மன் பொதுவாகக் காணப்படுவார். ரேணுகாதேவியின் அவதாரங்களுள் ஒன்றாகவும், சப்த கன்னிகைகளில் ஒருவராகவும் இவர் கருதப்படுகிறார்.

இவற்றையும் பார்க்க
------------------

* மயிலாப்பூர் திருவள்ளுவர் கோயில்

மேற்கோள்கள்
-----------

1. 1 2 3  "பழம் பெருமையும், பல்வேறு சிறப்புகளையும் கொண்ட முண்டகக்கண்ணியம்மன் கோவில், மாலை மலர், 24 டிசம்பர் 2019". 2020-01-14 அன்று மூலம் பரணிடப்பட்டது. 2022-04-14 அன்று பார்க்கப்பட்டது.
2. 1 2  சுயம்புவாய்த் தோன்றி பக்தர்களுக்கு அருள் செய்யும் ஆயிரம் ஆண்டுப் பழமையான முண்டகக்கண்ணியம்மன் கோயில், விகடன், 22 சூலை 2019

வெளியிணைப்புகள்
---------------

* அருள்மிகு முண்டகக்கண்ணி அம்மன் கோயில் மற்றும் திருவள்ளுவர் திருக்கோயில், மயிலாப்பூர், சென்னை, திருக்கோயில் தளம்
* மயிலை முண்டகக்கண்ணி அம்மன் கோயில் கூழின் மகிமைகள்.... சக்தி ஆன்லைன், 19 சூலை 2019